સ્ટરલાઇટ કોપર પ્લાન્ટનાં યુનિટમાં થઇ રહેલા પ્રદુષણને રોકવા વિરોધ કરી રહેલા લોકો મંગળવારનાં રોજ પ્લાન્ટ સુધી કૂચ કરવાના હતા પરંતુ તેમને મંજૂરી ન મળતા તેઓ તુતીકોરિનનાં જિલ્લા અધિકારી એન. વેંકટેશને ભેગા થયા હતા. મદ્રાસ હાઇકોર્ટે સ્ટરલાઇટ કોપરનાં આ યુનિટને સુરક્ષા પૂરી પાડવાનો આદેશ કર્યો હતો, જેના પગલે સુરક્ષા હેઠળ કામગીરી કરવામાં આવી રહી હતી. વિરોધ કરવામાં લગભગ 5000થી વધુ લોકો અહી એકત્ર થયા હતા. જો કે સરકારી આંકડા મુજબ 20 હજારથી વધુ લોકો ભેગા થયા હતા. આ ટોળુ મદાથુર ગામથી રવાના થયુ અને અચાનક હિંસક બની જતા પોલીસે તેમને રોકવાનો પ્રયત્ન કર્યો પણ ટોળુ પાછુ ન ખસ્યુ અને પોલીસ પર જ તેમણે પથ્થરમારો શરૂ કરતા પોલીસે જવાબી કાર્યવાહી કરતા લાઢીચાર્જ કર્યો અને ટીયર ગેસ પણ છોડ્યા હતા. પોલીસ દ્વારા ટીયર ગેસ છોડાતા ભગદડ મચી હતી અને ટોળુ વધારે ઉગ્ર બન્યુ હતુ. તે પછી ટોળાએ ઘણા વાહનોને આંગ ચાંપી હતી.